|  |  |  |
| --- | --- | --- |
| cali |  |  |
| «Φυσιολάτρες Εν Δράση», QualityNet Foundation |  | Θεματική: Φροντίζω το ΠεριβάλλονΥποθεματική: Αειφόρος Ανάπτυξη, Κλιματική Αλλαγή, Οικολογική ΣυνείδησηΑπευθύνεται σε μαθητές/μαθήτριες: ΝηπιαγωγείοΑ’ – Γ’ Δημοτικού Διάρκεια στο τετράμηνο: 8 εργαστήρια (Νηπιαγωγείο, Α’ και Β’ Δημοτικού)/ 2 ώρες7 εργαστήρια (Γ’ Δημοτικού) / 2 διδακτικές ώρες συνολικά |
|  |  |  |
| **Περιγραφή (50-100 λέξεις)**Το πρόγραμμα επικεντρώνεται σε δύο από τους 17 Παγκόσμιους Στόχους βιώσιμης Ανάπτυξης, α) Βιώσιμες πόλεις και κοινότητες και β) Ζωή στη στεριά. Μέσα από μία σειρά εργαστηρίων, οι μαθητές/τριες αντιλαμβάνονται τη σημασία της παροχής καθολικής πρόσβασης σε ασφαλείς και προσβάσιμους πράσινους δημόσιους χώρους για τον άνθρωπο, κατανοούν τη σπουδαιότητα της διατήρησης, της αποκατάστασης και της βιώσιμης χρήσης των οικοσυστημάτων, ευαισθητοποιούνται σε σχέση με τα προστατευμένα είδη, αυξάνοντας τις βιώσιμες συνθήκες διαβίωσης. Η υλοποίηση του προγράμματος γίνεται εκτός τάξης, σε δασική περιοχή, καθώς αποτελεί πρόγραμμα πεδίου. Εναλλακτικά, δύναται να υλοποιηθεί στον προαύλιο χώρο του σχολείου, ή στο πλησιέστερο άλσος της γειτονιάς. **Στοχευόμενες δεξιότητες****Δεξιότητες – 1ος κύκλος**Δημιουργικότητα, Κριτική σκέψη, Συνεργασία **Δεξιότητες – 2ος κύκλος**Aυτομέριμνα, Ενσυναίσθηση και ευαισθησία, Πολιτειότητα, Προσαρμοτικότητα**Δεξιότητες – 3ος κύκλος**Ψηφιακός γραμματισμός**Δεξιότητες – 4ος κύκλος**Επίλυση προβλημάτων, Μελέτη περιπτώσεων (case studies), Στρατηγική σκέψη**Δραστηριότητες** **Νηπιαγωγείο, Α’ και Β’ Δημοτικού:** **1ο εργαστήριο: Γεια σας ήρθαμε! (10 λεπτά)**Μέσα από ένα παιχνίδι, οι μαθητές/τριες εισάγονται στην έννοια της φύσης, εκφράζουν τις προσωπικές τους απόψεις και συζητάνε σχετικά με τη σύνδεση του ανθρώπου με αυτή. **2ο εργαστήριο: Για να ακούσουμε προσεκτικά… (5 λεπτά)**Τα παιδιά παρατηρούν τους ήχους που ακούγονται στη φύση και στη συνέχεια συζητάνε σχετικά με αυτούς που εντόπισαν.Εναλλακτική πρόταση: Ανακαλύπτουμε τη χλωρίδα της περιοχήςΧωρισμένοι σε ομάδες, οι μαθητές/τριες μαζεύουν διάφορα υλικά από τη φύση και καλούνται να τα χωρίσουν ανάλογα με το μέγεθός τους. Σημαντικό είναι να καταλάβουν πως η ζωή υπάρχει και εκεί που δεν φαίνεται με την πρώτη ματιά και πρέπει να βρουν και κάτι πολύ - πολύ μικρό στο χώρο. Στο τέλος, με αυτά τα υλικά προσπαθεί η κάθε ομάδα να σκεφτεί μια ιστορία και να τη διηγηθεί στις υπόλοιπες ομάδες.**3ο εργαστήριο: Μμμ… Τι μυρίζει έτσι; (5 λεπτά)**Χωρισμένα τα παιδιά σε ζευγάρια, εντοπίζουν και ονοματίζουν μυρωδιές της φύσης, αναλαμβάνοντας εναλλάξ ρόλο καθοδηγητή και καθοδηγούμενου. **4ο εργαστήριο: Το πέπλο της ζωής – σχέσεις αλληλεπίδρασης (15 λεπτά)**Μέσα από δύο ψυχοκινητικές δραστηριότητες, οι μαθητές/τριες αναπαριστούν ζώα και φυτικούς οργανισμούς, καθώς και τη μεταξύ τους αλληλεπίδραση, δημιουργώντας σχέσεις αλληλεπίδρασης. **5ο εργαστήριο: Πόσο να’ναι το δέντρο; (10 λεπτά)**Το εργαστήριο περιλαμβάνει τη διερεύνηση της σημασίας των δέντρων για το περιβάλλον και τον άνθρωπο, και του χρόνου που αυτά χρειάζονται για να μεγαλώσουν. Τα παιδιά εξοικειώνονται με τεχνικές υπολογισμού των χαρακτηριστικών των δέντρων, όπως η ηλικία, το ύψος, το μήκος των ριζών. **6ο εργαστήριο: Ας επαναχρησιμοποιήσουμε τα κουκουνάρια (15 λεπτά)**Κινητικό παιχνίδι, όπου τα παιδιά χωρίζονται σε δύο ομάδες με στόχο κάθε ομάδα να μαζέψει τα περισσότερα κουκουνάρια, σύμφωνα με τις οδηγίες του παιχνιδιού. **7ο εργαστήριο: Εμπνευσμένη από το τοπίο (15 λεπτά)**Τα παιδιά, χωρισμένα σε ομάδες, επιλέγουν ένα σημείο του τοπίου που τους αρέσει και, αφού το παρατηρήσουν, καλούνται να δημιουργήσουν μία φανταστική ιστορία βάσει μίας συγκεκριμένης συνθήκης που τους δίνετε. **8ο εργαστήριο: Ας δημιουργήσουμε! (15 λεπτά)**Οι μαθητές/τριες χωρίζονται σε ομάδες, αναζητούν στο χώρο στοιχεία της φύσης που μπορούν να αξιοποιήσουν και με αυτά δημιουργούν μία κατασκευή. **Προσαρμογή για Γ’ Δημοτικού:****1ο εργαστήριο: Ασκήσεις γνωριμίας - Αναφορά στο θέμα**Με αντικείμενο παρμένο από τη φύση, τα παιδιά συμμετέχουν σε μία δραστηριότητα χαλάρωσης, στο πλαίσιο της οποίας γίνεται αναφορά στο βασικό θέμα του προγράμματος. **2ο εργαστήριο: Αναγνωρίζοντας το οικοσύστημα**Χωρισμένοι σε ομάδες, οι μαθητές/τριες μαζεύουν από το περιβάλλον υλικά που θα τους κινήσουν το ενδιαφέρον. Μετά καλούνται να σκεφτούν πώς βρέθηκαν αυτά τα υλικά και από πού προήλθαν, φτιάχνοντας φανταστικές ιστορίες. Στόχος είναι να ασκηθούν στην παρατήρηση, να διαπιστώσουν πως κάθε προϊόν ενός οικοσυστήματος έχει το δικό του ρόλο στη φύση, να αναγνωρίσουν την ύπαρξη τεχνιτών αντικειμένων στο χώρο και να ανακαλύψουν τη σημασία της διατήρησης, της αποκατάστασης και της βιώσιμης χρήσης των οικοσυστημάτων. **3ο εργαστήριο: Τροφική αλυσίδα**Το κάθε παιδί παίρνει ένα ρόλο (ζώο, φυτό, καρπός…) και με το σώμα του προσπαθεί να τον μιμηθεί. Ο εκπαιδευτικός δίνει την εντολή να φτιαχτεί μια πυραμίδα, σαν ένα τροφικό πλέγμα. Με την ανάγνωση από τον εκπαιδευτικό μιας ιστορίας, αρχίζουν να αφαιρούνται μέρη (παιδιά) της πυραμίδας και τα παιδιά προσπαθούν να βρουν τρόπους να διατηρηθούν σ’ αυτή επαναπροσδιορίζοντας τη θέση τους. Στο τέλος η πυραμίδα καταρρέει και τα παιδιά αντιλαμβάνονται τη σημασία τήρησης της τροφικής αλυσίδας. **4ο εργαστήριο: Trivial περιβάλλοντος**Μέσα από ένα κινητικό παιχνίδι τα παιδιά καλούνται να απαντήσουν σε ερωτήσεις, χρησιμοποιώντας με διαφορετικό τρόπο υλικά από τη φύση. **5ο εργαστήριο: Οικοσύστημα και περιβαλλοντική υποβάθμιση**Τα παιδιά, σε ομάδες, καλούνται να φτιάξουν ιστορίες για το οικοσύστημα. Κάθε ομάδα, με παντομίμα, αναπαριστά την ιστορία της στις υπόλοιπες ομάδες. Ακολουθεί συζήτηση σχετικά με το αν έπρεπε να υπάρχουν κάποια υλικά στο συγκεκριμένο χώρο ή αν λείπουν. **6ο εργαστήριο: Συλλογή αποτυπωμάτων**Τα παιδιά ζωγραφίζουν τα αποτυπώματα όσων κορμών θέλουν, φτιάχνοντας τις δικές τους εκθέσεις ή τα δικά τους «δασικά αποτυπώματα».**7ο εργαστήριο: Ασκήσεις χαλάρωσης - αποχαιρετισμού**Κάθε παιδί καλείται να πει τι θα άλλαζε τελικά στο περιβάλλον και τι μπορεί κάθε ένας να κάνει για να το διατηρήσουν όμορφο. **Προσαρμογές για εμποδιζόμενους μαθητές**Όχι**Επέκταση**Α) Δημιουργία μαθητικών δημιουργιών (κατασκευές, ζωγραφική, εκπαιδευτικά παιχνίδια, μηνύματα) και συμμετοχή με αυτές σε τοπικά Φεστιβάλ & σε καμπάνιες ενημέρωσης στις Παγκόσμιες Ημέρες που σχετίζονται με τους Παγκόσμιους Στόχους Βιώσιμης Ανάπτυξης, β) ανάπτυξη σχεδίων μαθήματος & καλών πρακτικών συνεργασίας με την τοπική κοινωνία και συμβολή στη δημιουργία της [ελληνικής βιβλιοθήκης των Στόχων (SDGs library)](https://inactionforabetterworld.com/greek-sdgs-library/), γ) ανάρτηση των αποτελεσμάτων των εργασιών των μαθητών/τριών στην ανοικτή πλατφόρμα του [Παρατηρητήριο Βιωσιμότητας](https://observatory.sustainablegreece2020.com/home/) και αξιοποίηση αυτών ως καλές εκπαιδευτικές πρακτικές, δ) συμμετοχή στον [Πανελλήνιο Σχολικό Διαγωνισμό](http://www.bravoschools.gr) για τους 17 Παγκόσμιους Στόχους του ΟΗΕ Bravo Schools, ε) συμβολή στην ετήσια έρευνα καταγραφής της ωριμότητας των Παγκόσμιων Στόχων στην εκπαιδευτική κοινότητα, στ) συμβολή στη δημιουργία του in action families, του ενημερωτικού newsletter για την οικογένεια & τα παιδιά για τους 17 Παγκόσμιους Στόχους, η) ένταξη στο Δίκτυο Σχολείων Πρεσβευτών των 17 Παγκόσμιων Στόχων In Action SDGs Schools Club στην Ελλάδα, θ) δημιουργία τοπικού Δικτύου Πρεσβευτών των 17 Παγκόσμιων Στόχων σε επίπεδο πόλης In Action SDGs City Club & του Δικτύου Μαθητών Είμαι in action.**Αξιολόγηση**Μέσω συζήτησης στο τέλος του προγράμματος, οι μαθητές/τριες αναφέρουν τι τους άρεσε περισσότερο και τι καινούριο έμαθαν αναφορικά με το περιβάλλον και τρόπους προστασίας του.   |  | **Σύνδεση με το Π.Σ:**Αξιοποίηση για τον εμπλουτισμό του Προγράμματος Σπουδών σε θέματα αειφορίας, περιβαλλοντικής εκπαίδευσης, μελέτη περιβάλλοντος, καθώς και στην υλοποίηση project διαθεματικής προσέγγισης στο πλαίσιο της ευέλικτης ζώνης /ολοήμερου για το Δημοτικό Σχολείο ή στο πλαίσιο άλλων προαιρετικών δραστηριοτήτων.**Εκτυπώσιμο Υλικό**-Φύλλα εργασίας- Κάρτες(Περιλαμβάνονται στο σύνδεσμο του πεδίου Απαραίτητοι Σύνδεσμοι)**Απαραίτητοι Σύνδεσμοι**[https://inactionforabetterworld.com/βιωματικά-προγράμματα/περιβάλλον/fysiolatres-nipia-pronipia/](https://inactionforabetterworld.com/%CE%B2%CE%B9%CF%89%CE%BC%CE%B1%CF%84%CE%B9%CE%BA%CE%AC-%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1/%CF%80%CE%B5%CF%81%CE%B9%CE%B2%CE%AC%CE%BB%CE%BB%CE%BF%CE%BD/fysiolatres-nipia-pronipia/)Αρχείο doc “Φυσιολάτρες\_Εκπαιδευτική πρόταση»Αρχείο pdf «Ιστορία\_Τροφική αλυσίδα»Αρχείο pdf «Φύλλο δραστηριότητας Γ’-Δ’»Αρχείο pdf «Φύλλο ερωτήσεων Trivial Γ’-Δ’»**Οπτικοακουστικό υλικό**Όχι**Διαδραστικό υλικό**Όχι **Υποστήριξη εκπαιδευτικού**Πληροφορίες υποβάθρουΠεριλαμβάνονται στο σύνδεσμο του πεδίου Απαραίτητοι ΣύνδεσμοιΦυσική παρουσίαΣε εθνικό επίπεδο εφόσον επικουρικά ζητηθεί από τη σχολική μονάδα  |